Shinzō Abe
Dr Shinzō Abe (jàpànisch 安倍 晋三 Abe Shinzō ; * 21. Septamber 1954 z’ Shinjuku, Prefäktüür Tokio; † 8. Jüüli 2022 z’ Kashihara, Prefäktüür Nara) ìsch a jàpànischer Politiker gsìì. Ar ìsch vum 26. Dezamber 2012 bis àm 16. Septamber 2020 dr 57. Premierminìschter vum Jàpàn gsìì. Dàs Àmt hàt’r schuu vum 26. Septamber 2006 bis àm 26. Septamber 2007 üüssiawt ghàà. Züadam ìsch’r vu 2006 bis 2007 un nochamol vu 2012 bis 2020 Vorsìtzender vu dr Liberààldemokrààtischa Pàrtäi (LDP) gsìì. Ànna 2014 un 2018 ìsch dr Abe noh dr Zittschrìft Time ainer vu da hundert iiflussriichschta Mänscha ìn dr Walt gsìì. Dr Abe-n-ìsch dr Premierminìschter gsìì, wo ìn dr Gschìcht vum Jàpàn àm längschta àmtiart hàt, un sitter’m 24. Àuigscht 2020 dr Premierminìschter mìt dr längschta ununterbroochena-n-Àmtszitt (vor siim Groossunkel Satō Eisaku). Àb 2021 hàt dr Abe siina aigena Fàkzioon ìnnerhàlb vu dr LDP gfiahrt.

Àm 8. Jüüli 2022 ìsch dr Abe vu’ma Mànn nììdergschossa worra, wu-n-’r uff dr Schtrooss z’ Nara ìm Wäschta vum Jàpàn a Reeda hàt düa hàlta. Ar ìsch a pààr Schtunda schpeeter ìm Schpitààl àn da Folga vu siina Verlätzunga gschtoorwa.

Lìteràtüür 
 Takeo Hoshi, Phillip Y. Lipscy (Üüssg.): The Political Economy of the Abe Government and Abenomics Reforms. Cambridge University Press, Cambridge 2021, ISBN 978-1-108-84395-9 (anglisch).

Weblìnks 

 Dr Shinzō Abe uff dr Websitta vum jàpànischa Kàbinätt (anglisch)

Ainzelnoohwiisa 

Regierigschef
Parlamentarier
Opfer vom ene Attentat
Japaner
Maa